PolyAgent/wiki_georgian_en_parallel_20231101 huggingface dataset:
ლეონიდე (კათოლიკოს-პატრიარქი)

ლეონიდე (კათოლიკოს-პატრიარქი)
ლეონიდე (ერისკაცობაში ლონგინოზ სოლომონის ძე ოქროპირიძე; დ. 15 თებერვალი, 1861, დისევი (ახლანდელი ერედვის მუნიციპალიტეტი) — გ. 24 ივნისი [ ძვ. სტ. 11 ივნისი], 1921) — ქართველი სასულიერო და საზოგადო მოღვაწე, სრულიად საქართველოს კათოლიკოს-პატრიარქი და მცხეთა-თბილისის მთავრეპისკოპოსი 1919–1921 წლებში. ეპისკოპოს ალექსანდრე ოქროპირიძის ძმისშვილი. იყო აღიარებული მქადაგებელი, დაბეჭდილია მისი ქადაგებანი. დაკრძალულია თბილისის სიონის საკათედრო ტაძარში.
დაიბადა 1861 წლის 15/28 თებერვლს გორის მაზრის სოფ. დისევში. პირველდაწყებითი განათლება მიიღო თბილისის სასულიერო სასწავლებელში, შემდეგ სწავლობდა თბილისისა და სტავროპოლის სემინარიებში. 1884 წელს ბიძის, წმ. ეპისკოპოს ალექსანდრეს რჩევით, სწავლა კიევის სასულიერო აკადემიაში განაგრძო.
1888 დაამთავრა კიევის სასულიერო აკადემია. 1888–1897 წლებში ეწეოდა მისიონერულ მოღვაწეობას. იგი იყო კავკასიაში მართლმადიდებლური ქრისტიანობის აღმდგენი საზოგადოების სკოლების ინსპექტორი, საქართველოს საეპარქიო სასწავლებელთა საბჭოს წევრი; ზედაზნის, ხირსის, იოანე ნათლისმცემლის მონასტერთა ზედამხედველი; ქართული ბიბლიის გამსწორებელი კომიტეტის თავმჯდომარე და საქართველოს იმერეთის სინოდის კანტორის წევრი. აქტიურად იბრძოდა საქართველოს მართლმადიდებელი სამოციქულო ეკლესიის ავტოკეფალიის (დამოუკიდებლობის) აღსადგენად. 1898 წლიდან 1918 წლამდე იყო გორის, იმერეთისა და გურია-სამეგრელოს ეპისკოპოსი, თბილისის მიტროპოლიტი.
1917 წლის 12 მარტიდან 1917 წლის 17 სექტემბრამდე იყო საქართველოს ეკლესიის დროებითი მმართველი. 1917 წლის სექტემბერში საქართველოს ეკლესიის I კრებაზე კენჭს იყრიდა კათოლიკოს-პატრიარქად, თუმცა 12 ხმით დამარცხდა კირიონ II-სთან. კირიონ II-ის გარდაცვალების შემდეგ, 1920 წელს, საქართველოს ეკლესიის II კრებაზე არჩევნების გარეშე დამტკიცებულ იქნა საქართველოს კათოლიკოს-პატრიარქად. 1921 წელს საბჭოთა ოკუპაციის დროს, ნოე ჟორდანიასა და ექვთიმე თაყაიშვილის მოწოდებების მიუხედავად, ლეონიდემ უარი განაცხადა თბილისის სიონისა და მცხეთის სცეტიცხოვლის საგანძურის ემიგრაციაში წაღებაზე და საგანძური ეპისკოპოს ნაზარს ქუთაისში დაამალვინა.
1921 წლის 11 ივლისს, ოთხშაბათს საღამოს 17:30 საათზე თბილისში საპატრიარქო რეზიდენციაში ქოლერით გარდაიცვალა. ზოგიერთი ცნობით, სენის მიზეზი მტკვრის წყლის სასმელად გამოყენება გახდა.
იხილეთ აგრეთვე
საქართველოს მართლმადიდებელი ეკლესიის მეთაურები
ლიტერატურა
საქართველოს კათოლიკოს-პატრიარქები, რ. მეტრეველის რედაქციით, „ნეკერი“, თბ., 2000
რესურსები ინტერნეტში
სრულიად საქართველოს კათოლიკოს-პატრიარქის უწმინდესისა და უნეტარესის ლეონიდის (ოქროპირიძე) ბიბლიოგრაფია
საქართველოს კათოლიკოს-პატრიარქები
დაბადებული 15 თებერვალი
დაბადებული 1860
გარდაცვლილი 24 ივნისი
გარდაცვლილი 1921
ერედვის მუნიციპალიტეტში დაბადებულები
იმბაბურის პროვინცია

იმბაბურის პროვინცია
იმბაბურა – პროვინცია ეკვადორში, მდებარეობს ქვეყნის ჩრდილოეთ ნაწილში. ფართობი 4 616 კმ². მოსახლეობა – 400 359 კაცი. დედაქალაქი – იბარა. პროვინცია დაყოფილია 6 კანტონად.
იხილეთ აგრეთვე
ეკვადორის პროვინციები
რესურსები ინტერნეტში
პროვინციის ოფიციალური საიტი
ეკვადორის პროვინციები
ისიდორე დოლიძე

ისიდორე დოლიძე (დ. 5 აპრილი [ძვ. სტ. 23 მარტი ], 1915, ხვარბეთი, ოზურგეთის მაზრა, — გ. 17 ივლისი, 1982) — ქართველი იურისტი, სამართლის ისტორიკოსი, საქართველოს უზენაესი სასამართლოს თავმჯდომარე (1954–1957), სამართლის დოქტორი (1957), პროფესორი (1958), საქართველოს სსრ მეცნიერებათა აკადემიის აკადემიკოსი (1960), საქართველოს სსრ მეცნიერების დამსახურებული მოღვაწე (1965)
ბიოგრაფია
ისიდორე სამსონის ძე დოლიძე დაიბადა 1915 წელს ოზურგეთის მაზრის სოფელ ხვარბეთში, ღარიბი გლეხის ოჯახში. 1930 წელს დაამთავრა სოფელ მერიის არასრული საშუალო სკოლა და სწავლა განაგრძო ბათუმის საამშენებლო ტექნიკუმი. 1933 წელს, ტექნიკუმის დამთავრების შემდეგ, როგორც წარჩინებით კურსდამთავრებულს, რეკომენდაცია მისცეს სახელმწიფო უნივერსიტეტში სწავლის გასაგრძელებლად. 1936 წლამდე სწავლობდა თბილისის სახელმწიფო უნივერსიტეტის იურიდიულ ფაკულტეტზე. 1936 წელს სწავლა გააგრძელა მოსკოვში, იურიდიულ ინსტიტუტში, შემდეგ გადავიდა სვერდლოვსკის იურიდიულ ინსტიტუტში, რომელიც 1938 წელს დაამთავრა. იმავე პერიოდში ჩაირიცხა მოსკოვის იურიდიულ მეცნიერებათა საკავშირო ინსტიტუტის ასპირანტურაში. 1940 წლიდან ლექციებს კითხულობდა თსუ-ში, იურიდიულ ფაკულტეტზე. 1941 წელს დაამთავრა ასპირანტურის კურსი, დაიცვა საკანდიდატო დისერტაცია და მიენიჭა იურიდიულ მეცნირებათა კანდიდატის სამეცნიერო ხარისხი. ლექციებს კითხულობდა სახელმწიფო და სამართლის ისტორიაში საკავშირო სამართლის აკადემიაში. 1942 წლიდან 1947 წლამდე იმყოფებოდა პარტიულ პროპაგანდისტულ სამუშაოზე. 1946-1947 წლებში იყო საბჭოთა საელჩოს თანამშრომელი ლონდონში.
1947 წლის მაისიდან 1948 წლის ბოლომდე დოლიძე მუშაობდა თბილისის სახელმწიფო უნივერსიტეტის იურიდიული ფაკულტეტის დეკანად და საბჭოთა სახელმწიფო სამართლის კათედრის გამგედ. 1949 წლის იანვარს დაინიშნა საქართველოს სსრ მინისტრთა საბჭოსთან არსებული ხელოვნების საქმეთა სამმართველოს უფროსად. 1954–1957 წლებში იყო საქართველოს სსრ უმაღლესი სასამართლოს თავმჯდომარე. 1957-1960 წლებში იყო საქართველოს კომუნისტური პარტიის ცკ-ს მდივანი. 1960-1966 წლებში იყო საქართველოს სსრ მეცნიერებათა აკადემიის ვიცე-პრეზიდენტი. 1967 წლიდან ხელმძღვანელობდა ეკონომიკის და სამართლის ინსტიტუტის ქართული სამართლის ისტორიის განყოფილების გამგედ.
დოლიძის შესწავლის სფერო იყო ქართული სამართლის ისტორია და სამართლის ზოგადი ისტორია. მის ნაშრომებში გამოკვლეულია ქართული სამართლის ინსტიტუტების ისტორიის და წყაროთმცოდნეობის საკითხები. გამოქვეყნებული აქვს რამდენიმე მეცნიერულ-პოპულარული ხასიათის შრომა და სტატია. დაჯილდოებულია შრომის წითელი დროშის ორდენით და ორი მედლით.
ბიბლიოგრაფია
ადრინდელი ფეოდალური სამართლის ძეგლები, 1950
ძველი ქართული სამართალი, 1953
გიორგი ბრწყინვალის სამართალი, 1957
საქართველოს ჩვეულებითი სჯული, 1960
ძველი აღმოსავლეთის სამართალი, 1960
ქართული სამართლის ძეგლები, ტ. 1-6, 1963-1977
ლიტერატურა
რესურსები ინტერნეტში
უზენაესი სასამართლოს თავმჯდომარეები
ისიდორე დოლიძის ბიოგრაფია (III მოწვევა)
ისიდორე დოლიძის ბიოგრაფია (IV მოწვევა)
საქართველოს უზენაესი სასამართლოს თავმჯდომარეები
დაბადებული 5 აპრილი
დაბადებული 1915
გარდაცვლილი 17 ივლისი
გარდაცვლილი 1982
ოზურგეთის მუნიციპალიტეტში დაბადებულები
ისიდორე
თბილისის სახელმწიფო უნივერსიტეტის კურსდამთავრებულები
საქართველოს სსრ-ის III მოწვევის უმაღლესი საბჭოს დეპუტატები
საქართველოს სსრ-ის IV მოწვევის უმაღლესი საბჭოს დეპუტატები
სსრკ-ის V მოწვევის უმაღლესი საბჭოს დეპუტატები
შრომის წითელი დროშის ორდენის კავალრები
ხულის რაიონი

ხულის რაიონი — რაიონი პერუში, პუნოს რეგიონის ჩუკუიტოს პროვინციაში. მდებარეობს ზღვის დონიდან 3 868 მეტრზე. 2007 წლის მონაცემებით, მოსახლეობა 23 741 ადამიანს შეადგენდა, სიმჭიდროვე 33 ადამიანი კმ²-ზე. ფართობი 720.38 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პუნოს რეგიონის რაიონები
ჩუკუიტოს პროვინციის რაიონები
ავლიპი ზურაბაშვილის ქუჩა

ავლიპი ზურაბაშვილის ქუჩა — ქუჩა თბილისში, მდებარეობს ისნის რაიონში (ავლაბარი), იწყება თელავის ქუჩიდან და გრძელდება კახეთის გზატკეცილამდე. წარმოიქმნა XX საუკუნის I ნახევარში. მისი ადრინდელი სახელია ფერმა-ავლაბრის VII ქუჩა და კობარეთის ქუჩა. 1996 წელს ეწოდა დღევანდელი სახელი.
ლიტერატურა
ზურაბაშვილი
ტრიოლეტი

ტრიოლეტი (სამი) — რვატაეპიანი ლექსი, რომელშიც პირველი ტაეპი სამჯერ მეორდება. VIII ტაეპი იმეორებს მეორეს. ტრიოლეტში რითმა ორი სახისაა: I, III, IV, V, VII ტაეპები ერთ რითმას ატარებენ, II, VI და VIII — მეორეს. რითმული წყობა გრაფიკულად ასეთია: abaaabab. ლექსის ყველა მყარ ფორმათა შორის ტრიოლეტი ყველაზე უფრო შეზღუდული ფორმაა და, ამდენად, უფრო გასართობი პოეზიისთვისაა განკუთვნილი. ტრიოლეტი გავრცელებული იყო შუა საუკუნეების ფრანგულ პოეზიაში. საქართველოში ის XX საუკუნის 10-იან წლებში დაამკვიდრეს ვალერიან გაფრინდაშვილმა, პაოლო იაშვილმა, იოსებ გრიშაშვილმა და ალექსანდრე აბაშელმა.
რესურსები ინტერნეტში
ტრიოლეტი — უცხო სიტყვათა ლექსიკონი
ლიტერატურული ჟანრები
ლირიკული ფორმები
ჟუარის-ტავორა

ჟუარის-ტავორა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 145 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ იტაბაიანის შემადგენლობაში.
2010 წლის მონაცემებით, მოსახლეობა 7 459 ადამიანს შეადგენდა, მოსახლეობის სიმჭიდროვე 105.29 კმ²-ზე. ფართობი 70 841 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
Camponotus longiventris

Camponotus longiventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ორუჩლუ (მრავალმნიშვნელოვანი)

ორუჩლუ (მრავალმნიშვნელოვანი)
ორუჯლუ შეიძლება აღნიშნავდეს:
ორუჯლუ — სოფელი აზერბაიჯანში, იმიშლის რაიონი
ორუჯლუ — სოფელი აზერბაიჯანში, ქალბაჯარის რაიონი
მაირა კლარო

მაირა კლარო (დ. 7 მარტი, 1995) — ბრაზილიელი ფრენბურთელი. თამაშობს ბრაზილიის ფრენბურთელ ქალთა ნაკრებში. მონაწილეობა მიიღო 2013 წლის ფრენბურთის პან-ამერიკულ თასზე, 2016 წლის მონტრეს მასტერსზე, 2016 წელს 22 წლამდე ქალთა სამხრეთ ამერიკის ჩემპიონატზე, 2017 წელს 23 წლამდელთა მსოფლიო ჩემპიონატზე და 2019 წლის ქალთა ფრენბურთის ერთა ლიგაზე.
სქოლიო
ბრაზილიელი ქალი ფრენბურთელები
მატუ-გროსუ (პარაიბა)

მატუ-გროსუ (პარაიბა)
მატუ-გროსუ — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 225 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ კატოლე-დუ-როშის შემადგენლობაში.
2010 წლის მონაცემებით, მოსახლეობა 2 702 ადამიანს შეადგენდა, მოსახლეობის სიმჭიდროვე 32.35 კმ²-ზე. ფართობი 83 522 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
My Sweet Lord

My Sweet Lord — ინგლისელი მუსიკოს ჯორჯ ჰარისონის სინგლი მისი სადებიუტო სოლო ალბომიდან All Things Must Pass. სიმღერაში საუბარია ინდუიზმის ღვთაება, კრიშნაზე. ჟურნალ როლინგ სტოუნის მონაცემებით, იგი შეტანილია მის მკითხველთა მიერ შედგენილი ყველა დროის 500 საუკეთესო სიმღერის სიის #460 პოზიციაზე.
სიმღერების სია
My Sweet Lord - 4:39
Isn't It A Pity - 7:10
რესურსები ინტერნეტში
ინფორმაცია საიტზე Discogs
ჯორჯ ჰარისონის სიმღერები
1970 წლის სიმღერები
ცერონისის იოანე ნათლისმცემლის ეკლესია

ცერონისის იოანე ნათლისმცემლის ეკლესია — ეკლესია ქარელის მუნიციპალიტეტის სოფელ ცერონისში. მდებარეობს სოფლის განაპირას, სამხრეთ-აღმოსავლეთით. სტილისტური ნიშნებით თარიღდება გვიანდელი ფეოდალური ხანით.
ეკლესია დარბაზულია (6 X 4,5 მ), ნაგებია ნატეხი ქვიშაქვით, წყობა ირეგულარულია. შესასვლელი დასავლეთითაა. ნახევარწრიული აფსიდის ღერძზე ფართო თაღოვანი სარკმელია, რომელიც გარეთ მკვეთრად ვიწროვდება. სარკმლის ორივე მხარეს თითო მცირე სწორკუთხა ნიშია. ასეთივე ნიშია ჩრდილოეთ კედელშიც. კიდევ ერთი სარკმლის კვალი შემორჩენილია სამხრეთით. ფასადები დასრულებულია თაროსებრი ლავგარდნით. ეკლესიას სამხრეთით ჰქონია პატარა სწორკუთხა მინაშენი (შემორჩენილია მცირე ნაწილი), რომელსაც შესასვლელი დასავლეთიდან ჰქონია.
ლიტერატურა
ქარელის მუნიციპალიტეტის ტაძრები
ბოლესლავ ლიმანოვსკი

ბოლესლავ ლიმანოვსკი (დ. 18 ოქტომბერი, 1835 – გ. 15 თებერვალი, 1935) — პოლონელი პოლიტიკოსი, ჟურნალისტი და ისტორიკოსი, აგარიანიზმის იდეის დამცველი. ის იყო ერთ-ერთი პირველი ვინც პოლონეთში სოციალისტური იდეები გაავრცელა. 1922-1935 წლებში იყო პოლონეთის რესპუბლიკის სენატის წევრი.
პოლიტიკური აქტივიზმი
ლიმანოვსკიმ პოლიტიკური აქტივობა ვილნიუსში სწავლის პერიოდში დაიწყო და თავისი პატრიოტული იდეების გამო 1861 წელს რუსულმა პოლიციამ დააკავა. მან ვერ მიიღო მონაწილეობა 1863 წლის იანვრის აჯანყებაში რადგან ამ პერიოდში პატიმრობაში იმყოფებოდა. 1867 წელს გაათავისუფლეს ციხიდან და ამის შემდეგ ის ლვოვში გადავიდა. ლვოვში ის ჟურნალისტად მუშაობდა და ერთი წლის მანძილზე იყო პროფესორ რუდოლფ გიუნსბერგის მდივანი. 1878 წელს წავიდა ემიგრაციაში და დასახლდა შვეიცარიაში. შვეიცარიაში მოღვაწეობის პერიოდში სტანისლავ მენდელსონთან, კ. დლუსკისთან და კ. ჰილდტთან ერთად დააფუძნა პირველი პოლონური სოციალისტური გაზეთი „Równość“ („თანასწორობა“). ლიმანოვსკი იყო „Stowarzyszenie Socjalistyczne Lud Polski“-ის (პოლონელი ხალხის სოციალისტური ასოციაცია) დამფუძნებელი. ორგანიზაციის მიზანი იყო პოლონეთის დამოუკიდებლობისთვის ბრძოლა და სოციალისტური იდეების გავრცელება. ლიმანოვსკის ურთირეთობა ჰქონდა ფრიდრიხ ენგელსთან რომელიც მის იდეებს მხარს უჭერდა.
1892 წლის ნოემბერში პარიზში გაიმართა პოლონელი სოციალისტების შეხვედრა. ლიმანოვსკი როოგრც უხუცესი წევრი ხელმძღვანელობდა შეხვედრას. ის იყო პოლონეთის სოციალისტური პარტიის ერთ-ერთი დამფუძნებელი წევრი. პარტიის გაყოფის შემდეგ მხარს დაუჭირა იუზეფ პილსუდსკის „პოლონეთის სოციალუსტურ პარტიას – რევოლუციურ ფრაქციას“.
დამოუკიდებელი პოლონეთის სენატის წევრი
1922 წელს არჩეული იქნა დამოუკიდებელი პოლონეთის სენატის წევრად. მაისის გადატრიალების შემდეგ ლიმანოვსკი აქტიურად უჭერდა მხარს დემოკრატიას და ეწინააღმდეგებოდა სამხედრო გადატრიალების შედეგად ხელისუფლებაში მოსულ მთავრობას. ასაკის მიუხედავად მან გააგრძელა პოლიტიკური მოღვაწეობა და იყო სენატის წევრი გარდაცვალებამდე. გარდაიცვალა 1935 წელს, 99 წლის ასაკში.
ლიტერატურა
Janusz Sztumski, Bolesław Limanowski — życie i twórczość, w: Bolesław Limanowski, Socjalizm jako konieczny objaw dziejowego rozwoju, Warszawa 1989 ISBN 83-05-11944-0.
J. Krzesławski, Bolesław Limanowski, w: „Kronika Ruchu Rewolucyjnego w Polsce“, nr 1 z 1935
J. Kurczewska, Naród w socjologii i ideologii polskiej. Analiza porównawcza wybranych koncepcji z przełomu XIX i XX wieku, PWN, Warszawa 1979.
სქოლიო
პოლონელი ისტორიკოსები
პოლონელი პოლიტიკოსები
Dolichoderus luederwaldti

Dolichoderus luederwaldti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
ციხისძირი (მცხეთის მუნიციპალიტეტი)

ციხისძირი (მცხეთის მუნიციპალიტეტი)
ციხისძირი — სოფელი აღმოსავლეთ საქართველოში, მცხეთის მუნიციპალიტეტში. მდებარეობს მუხრან-საგურამოს ვაკეზე, მდინარე ქსნის მარცხენა ნაპირას, ზღვის დონიდან 510 მ, მცხეთიდან 21 კმ, ქსნის რკინიგზის სადგურიდან 7 კმ. საბჭოთა პერიოდში მოქმედებდა მცხეთის სანერგე მეურნეობა, სოფელი შედიოდა მუხრანის სასოფლო საბჭოში.
დემოგრაფია
2014 წლის აღწერის მონაცემებით სოფელში ცხოვრობს 1606 ადამიანი.
ლიტერატურა
სქოლიო
მცხეთის მუნიციპალიტეტის სოფლები
ჯამბულ ბაკურაძე

ჯამბულ ბაკურაძე (დ. 24 მარტი, 1944, ლენტეხის რაიონი, — გ. 17 ივლისი, 2020) — ქართველი პოლიტიკოსი, მეწარმე.
ბიოგრაფია
1971 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი მრეწველობის დაგეგმვის სპეციალობით. 1972–1977 წლებში თბილისის სავაჭრო ქსელში სხვადასხვა თანამდებობაზე მუშაობდა. 1985–1987 წლებში უნივერმაღ „თბილისის“ დირექტორის მოადგილე, დირექტორი იყო. 1988–1991 წლებში თბილისის ვაჭრობის სამმართველოს უფროსის პირველი მოადგილე, ამავე სამმართველოს უფროსი. 1992 წლიდან ასოციაცია „არაგვი-77“-ის ვიცე-პრეზიდენტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „მრეწველობა გადაარჩენს საქართველოს“. 2002 წლიდან — პარლამენტის გადასახადებისა და შემოსავლების კომიტეტის თავმჯდომარის მოადგილე. 2003 წლის დეკემბრიდან სახელმწიფო მინისტრის მოადგილე, სახელმწიფო მინისტრი მცირე და საშუალო ბიზნესის განვითარების საკითხებში (2004).რეგიონალური განვითარებისა და ინფრასტრუქტურის მინისტრის პირველი მოადგილე (2008-2012).
რესურსები ინტერნეტში
ჯამბულ ბაკურაძე — საქართველოს პარლამენტის ოფიციალური საიტი
სქოლიო
დაბადებული 24 მარტი
დაბადებული 1944
გარდაცვლილი 17 ივლისი
გარდაცვლილი 2020
საქართველოს V მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
Marquee Moon

Marquee Moon — ამერიკული როკ ჯგუფ Television-ის 1977 წლის სადებიუტო სტუდიური ალბომი. მანამდე ჯგუფი უკვე იქცევა ნიუ-იორკის სცენის აღსანიშნავ ფიგურად და მიიქცია რამდენიმე ლეიბლის ყურადღება. ალბომის ჩაწერას წინ უსწრებდა მრავალი რეპეტიცია. Elektra Records-თან კონტრაქტის გაფორმების შემდეგ იგი ჩაიწერა 1976 წლის სექტემბერში, სტუდიაში A & R Recording. ალბომის პროდიუსერები არიან ჯგუფის ლიდერი ტომ ვერლენი და ხმის ინჟინერი ენდი ჯოუნსი.
ალბომში იმ პერიოდის პანკ-როკისთვის დამახასიათებელი მძლავრი აკორდები ჩაანაცვლეს ტრადიციული როკის და ჟაზის ელემენტებმა, მელოდიურმა პასაჟებმა და დისონანსურმა აკორდებმა. ვერლენის ტექსტებში არეკლილია ურბანული და პასტორალური თემები, ქვემო მანჰეტენის, სიყმაწვილის ციტირება და ფრანგული პოეზიით შთაგონება. იმპრესიონისტული ხასიათის მინიჭების მიზნით აგრეთვე გამოყენებულია მრავალი კალამბური და ორაზროვნება. ამრიგად, ტექსტებში აღწერილია არა ესა თუ ის დეტალი, არამედ მოვლენის შემეცნება.
Marquee Moon-მა გამოსვლისთანავე კრიტიკოსების ერთსულოვანი აღიარება გამოიწვია, ისევე, როგორც ბრიტანეთში მოულოდნელი კომერციული წარმატება, თუმცა აშშ-ში გაყიდვების მაჩვენებლები დაბალი იყო. მას შემდეგ მრავალმა კრიტიკოსმა საკუთარ მიმოხილვაში მას უწოდა ყველა დროის ერთ-ერთი უდიდესი და ალტერნატიული როკის ცენტრალური ალბომი. Television-ის ნოვატორული პოსტ-პანკური ინსტრუმენტული შესრულება ამ დისკზე ითვლება ახალი ტალღის და ინდი-როკის შთაგონებად.
სიმღერების სია
ყველა სიმღერის ავტორი – ტომ ვერლენი, გარდა მითითებულისა.
„Marquee Moon“, შემოკლებული ორიგინალურ გამოცემაზე, 2003 წლის გამოცემაში წარმოდგენილია სრული ხანგრძლივობით (10:40).
რესურსები ინტერნეტში
Marquee Moon საიტზე Acclaimed Music (ჯილდოების სია)
1977 წლის სადებიუტო ალბომები
ალბომები ენდი ჯოუნსის პროდიუსერობით
Elektra Records-ის ალბომები
Television-ის ალბომები
Aenictus togoensis

Aenictus togoensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს..
სქოლიო
Aenictus
ბალინცი-ნოი

ბალინცი-ნოი — სოფელი მოლდოვაში, სოროკის რაიონში. მდებარეობს ზღვის დონიდან 211 მეტრზე. 2004 წლის მონაცემებით, მოსახლეობა 38 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სოროკის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სოროკის რაიონის სოფლები
Beau Vallon, Seychelles

Beau Vallon, Seychelles
Beau Vallon is a bay on the north western coast of Mahé in the Seychelles. Beau Vallon Beach is well-frequented and is possibly the most popular beach on the island. It is a base for diving and snorkelling due to its clear waters and coral reefs. Beau Vallon has several hotels and restaurants.
References
External links
Beau Vallon Beach Travel blog with information about Beau Vallon
Populated places in Seychelles
Districts of Seychelles
Mahé, Seychelles
ეინალი

ეინალი — სოფელი აზერბაიჯანში, აღსთაფის რაიონში. მოსახლეობის რაოდენობა — 2 284 კაცი.
რესურსები ინტერნეტში
აღსთაფის რაიონის სოფლები
სან-ფულხენსიო

სან-ფულხენსიო — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვეგა-ბახა-დელ-სეგურის კომარკის შემადგენლობაში. ფართობი — 19,75 კმ². მოსახლეობა — 8 071 კაცი (2020 წ.).
იხილეთ აგრეთვე
ალიკანტეს მუნიციპალიტეტები
რესურსები ინტერნეტში
სან-ფულხენსიოს მუნიციპალიტეტის ოფიციალური საიტი
სქოლიო
ალიკანტეს მუნიციპალიტეტები
ამაზონის დაბლობი

ამაზონის დაბლობი, ამაზონია — მსოფლიოს უდიდესი დაბლობი სამხრეთ ამერიკაში, მდინარე ამაზონის აუზში. ვრცელდება ბოლივიის, ბრაზილიის, კოლუმბიის, ეკვადორის, გაიანის, პერუსა და ვენესუელის ტერიტორიებზე. ფართობი 6,915,000 კმ². უკავია სამხრეთ ამერიკის ფართობის დაახლოებით 40%. გაშლილია ანდებიდან ატლანტის ოკეანემდე, გვიანისა და ბრაზილიის ზეგნებს შორის. მოქცეულია სამხრეთ ამერიკის ბაქნის ფარგლებში, რომელიც ამოვსებულია მეტწილად პალეოზოური ზღვიური და მეზო-კაინოზოური კონტინენტური დანალექებით.
დასავლეთი ამაზონია მეტად ფართო (1600 კმ), ბრტყელი და ვაკე ტერიტორიაა. გაბატონებულია ეკვატორული მუდამ ტენიანი ჰავა. მდინარეები სუსტადამოჭრილ ფართო ხეობაში კლაკნილად მიედინებიან, აქვთ მღვრიე წყალი. მდინარეთაშორისი ბრტყელი ზედაპირი (ეგრეთ წოდებული ტერა ფირმა — „მყარი მიწები“, ან ეტე) დაფარულია ნოტიო ეკვატორული ტყეებით (სელვასი, ჰილეა). მდინარეთა ხეობებში განასხვავებენ მაღალი (ვარზეა) და დაბალი (იგაპო) ჭალის ლანდშაფტებს.
ვარზეას მცენარეულობა ახლოს დგას ეტესთან და შეიცავს განსაკუთრებით ბევრ პალმას, ჰევეას, სეიბას, კაკაოს და სხვა. იგაპოს მცენარეულობა მეტად ღარიბია. დამახასიათებელია იმბაუბა-ცეკროპია. დასავლეთი ამაზონიის ჰილეაში გვხვდება ცხვირფართო მაიმუნები, ზარმაცასებრნი, ტაპირები და სხვა.
აღმოსავლეთი ამაზონია შედარებით ვიწროა (350 კმ). განაპირა მხარეს არის პალეოზოური და კრისტალური კამბრიუმამდელი ქანების გამოსავლები. ღერძულმა ნაწილმა განიცადა უახლესი ჩაწევა. ამასთან დაკავშირებით ზედაპირი უფრო მეტად არის დანაწევრებული, გვხვდება 350 მ სიმაღლის მოწმეები, მდინარეები ღრმად არის ჩაჭრილი, აქვთ ესტუარისებური შესართავები და სწორხაზოვანი ხეობები. კალაპოტებში ბევრია ჭორომი. კლიმატი სუბეკვატორულია. ივნისიდან სექტემბრის ჩათვლით დამახასიათებელია სამხრეთ-აღმოსავლეთის პასატები, რომლებიც გვალვას იწვევენ. ბევრია მღრღნელები და ტერმიტები. გავრცელებულია ფოთოლმცვივანი მეჩხერი ტყეები და სავანები.
გალერეა
რესურსები ინტერნეტში
ამაზონის დაბლობი — დიდი საბჭოთა ენციკლოპედია
ამაზონის დაბლობი
ამაზონის დაბლობი
ფრანსისკო სოლანო ლოპესი

ფრანსისკო სოლანო ლოპესი (დ. 24 ივლისი, 1827 — გ. 1 მარტი, 1870) — პარაგვაის პრეზიდენტი 1862 წლიდან სიკვდილამდე, 1870 წლამდე. ოფიციალურად იგი პრეზიდენტ კარლოს ანტონიო ლოპესის უფროსი ვაჟი იყო, რომლის მემკვიდრეც იგი გახდა. თუმცა, დედამისი აღიარებდა, რომ იგი ქორწინების გარეშე შეეძინა.
სოლანო ლოპესი პასუხისმგებელია სამთა ალიანსის ომზე, რომელშიც იგი დაიღუპა კიდეც.
იხილეთ აგრეთვე
პარაგვაის პრეზიდენტი
რესურსები ინტერნეტში
Paraguay de Antes (pictures of Triple Alliance War)
Satellite Map of Cerro Corá
პარაგვაის პრეზიდენტები
დაბადებული 24 ივლისი
დაბადებული 1827
გარდაცვლილი 1 მარტი
გარდაცვლილი 1870
ბორჯომის საცხოვრებელი სახლი (9 აპრილის 8)

ბორჯომის საცხოვრებელი სახლი (9 აპრილის 8)
ბორჯომის საცხოვრებელი სახლი — არქიტექტურული ძეგლი ქალაქ ბორჯომში. ქუჩის დასაწყისში, განაშენიანებაში დიაგონალურადაა განთავსებული ორსართულიანი სახლი. პირველ სართულზე, ქუჩის მხარეს გამოსულ ე.წ. „დიაგონალზე“ შერჩენილია ძველი, ხის რიკულებიანი და ჭვირული ფრონტონით დასრულებული აივანი, რომელსაც ორფერდა გადახურვა აქვს. ამავე ფასადზე ერთი სარკმელი და შესასვლელი კარია, რომელზეც პატარა კიბით ხვდება შემსვლელი. პირველი სართულზევე, ქუჩის გასწვრივ გამომავალ ფასადზე კიდევ ერთი ხის აივანი (ჭვირული კარნიზითა და კარნიზით შემკული, რომელსაც ბრტყელი გადახურვა აქვს) და კიბეა მოწყობილი.
პირველი სართულის დანარჩენი ნაწილი ძლიერაა სახეცვლილი გვიანდელი მინაშენებითა და გადაკეთებებით. მეორე სართულს მთლიანად შემოსდევს სწორკუთხა ფანჯრებით დაცხრილული შუშაბანდი. ქუჩის გასწვრივ გამომავალ ფასადზე ბრტყელი სახურავით გადახურული ხის კიბეა, რომელიც მეორე სართულზე ადის. მასზე ეზოდან შეიძლება მოხვედრა.
რესურსები ინტერნეტში
ბორჯომის მუნიციპალიტეტის არქიტექტურული ძეგლები
Lazistan Eyalet

Lazistan Eyalet
The Lazistan Eyalet (or Lazistan) is the theoretical reform of Turkey's administrative division proposed by the Recep Tayyip Erdoğan in 2013. These reforms constitute a significant change in territorial administration and management of local services, aiming to give more autonomy to local governments across the country.
Erdoğan reportedly said in 2013, that the Ottoman Empire used to call the Black Sea region — “Lazistan”, which belonged to the Laz community, while the founding Parliament of the Republic of Turkey used to call the southeastern Anatolian region — “Kurdistan.” His remarks referring to the provincial administration of the Ottoman Empire was target of criticism since they could be interpreted as a sign of Erdoğan’s desire to implement a federal system. To challenge the opposition nationalists, Recep Tayyip Erdogan alluded to the Ottoman eyalet system of semi-autonomous provinces and recalled that during the Ottoman era there were eyalets called Kurdistan and Lazistan. In his opinion 'A powerful Turkey should never fear the state system', autonomous self-governance within the state of Turkey should be possible and would even be a source of strength for Turkey.
References
Proposed political divisions
Administrative divisions of Turkey
Administrative divisions in Asia
Administrative divisions in Europe
Administrative divisions by country
Anatolia
Regions of Turkey